google/wiki40b huggingface dataset:
Wisłalagunen

Wisłalagunen (polsk: Zalew Wiślany eller Zatoka Fryska, russisk: Калининградский залив, tysk: Frisches Haff, litauisk: Aistmarės) er en ferskvannslagune i Østersjøen som er skilt fra Gdańskbukta av Wisłaneset. Den blir også kalt Wisłabukta.
Lagunen utgjør munningen til flere greiner av elva Wisła, blant annet Nogat og Pregolja. Den er knyttet til Gdańskbukta via Baltijskstredet.
Blant byene ved lagunen er Kaliningrad, Baltijsk og Primorsk i Kaliningrad oblast i Russland, og Elbląg, Tolkmicko, Frombork, Krynica Morska i Polen. Den polske havnebyen Elbląg var tidligere en stor handelsby i lagunen, men med de nye grensene etter andre verdenskrig endret dette seg sterkt. Kaliningrad og Baltijsk er i dag de største byene ved lagunen.
Det har vært på tale å bygge en kanal fra lagunen til Østersjøen, som en del av et stort prosjekt med EU-støtte. Kanalen, som vil være 1 km lang, vil bidra til at Elblags betydning som havneby igjen vil øke. Dette vil også medføre at byen ikke lenger vil være avhengig av Russland, som fra tid til annen trekker tilbake retten for polske skip til å passere gjennom Baltijskstredet, som en form for press på polske styresmakter. Kanalprosjektet er beregnet å koste 80 millioner PLN. Det er imidlertid store økologiske hensyn som må ivaretas. For eksempel vil dyrene ved langs lagunen få forstyrret sine vandringsveier. I tillegg kan tilførsel av brakkvann fra Østersjøen føre til ubalanse i lagunens økosystem, som består av ferskvann.

Historie

Fra 1871 til 1919 var lagunen en del av Det tyske keiserdømmet. Mellom 1919 og 1945 var den delt mellom Tyskland og Fristaden Danzig. Under evakueringen av Østpreussen, fra januar til mars 1945, krysset flyktninger den islagte lagunen på vei vestover etter at Den røde armé hadde nådd frem til kysten av lagunen nær Elblag. Et jagerfly gikk til angrep og flere tusen av flyktningene omkom eller falt gjennom isen.
I dag er Wisłalagunen delt mellom Polen og Kaliningrad oblast i Russland.
Filmpennan

Filmpennan er en svensk utmerkelse som deles ut til filmkritikere av Filmpublicisternas förening.
Heartbreak Express (sang)

«Heartbreak Express» er en amerikansk sang med melodi og tekst av Dolly Parton. Den tjente som tittelsporet på hennes album, Heartbreak Express fra 1982.
Sangen, hvor en kvinne tar farvel med et dårlig forhold og reiser med «Heartbreak Express», ble utgitt i mai 1982 som albumets andre single (RCA Victor PB-13237). etter suksessen med «Single Women». Produsent var Greg Perry.

Norsk versjon

Asbjørn Berg har skrevet en norsk tekst med samme tittel som den amerikanske versjonen. Lillian og Ottar har spilt inn sangen. Den ble utgitt på LP-platen Rett fra hjertet (Big Hand Records) i 1982.
Carsten Vagn-Hansen

Radio og TV

I årene 1985 til 1987 medvirket Vagn-Hansen i DR TV som TV-doktor. Han deltok også i perioden 1992 til 2005 i radioprogrammet Spørg om sundhed som ble sendt i Danmarks Radio. Her kunne lytterne sende inn spørsmål relatert til helse og fikk svar av legen. Programmet ble svært populært, noe som også medførte at Vagn-Hansen ble kalt Radiodoktoren. Etter at radioprogrammet ble tatt av luften ble han engasjert av TV4 i programmet Sundhedskonsulenten. Dette programmet gikk frem til 2009.
Etter å ha pensjonert seg fra radio og TV har Vagn-Hansen fortsatt å tilby rådgiving for privatpersoner med helserelaterte spørsmål.

Alternativ behandling

Til tross for Vagn-Hansens popularitet hos lytterne vakte det hos Danmarks Radio bekymring for hans forkjærlighet for alternativ behandling. Senere har han også vakt oppmerksomhet for å ha advart mot bruk av cellegift i kreftbehandling og samtidig ment at naturlegemidler ga bedre overlevelse. Han har også skrevet forordet i den danske oversettelsen av boken Cancer Is Not a Disease! — It’s A Survival Mechanism av den tysk-amerikanske naturmedisineren Andreas Moritz. Han har også uttalt seg negativt til vaksiner og fremholdt at et sunt kosthold er bedre egnet til å bekjempe sykdommer enn vaksinasjon. Vagn-Hansen mener også at bruk av aspartam som søtningsstoff i lettbrus kan gi synsforstyrrelser og migrene.
Vagn-Hansen er fast skribent for det norske nettverksselskapet Eqology. Han har også anbefalt produkter fra nettverksselskapet LifeWave  og magnetmadrasser fra selskapet VelloFlex.
Qiang (historisk folk)

Qiāng (kinesisk: 羌, Wade-Giles: Ch'iang) var et historisk navn som ble gitt forskjellige folkeslag som tilhørte den Tibeto-burmanske gruppe, og som bebodde Kina's nordvestlige grenser.
Herwa

Herwa var den første plastbåten i Norge og ble laget av ingeniør Herbert Waarum i 1953 mens han jobbet i firmaet Nordisk Formstoff i Lillestrøm. 
Nordisk Formstoff AS og Ancas Træskipsbyggeri på Tromøy inngikk et samarbeid om et produksjonsopplegg med Herbert Waarum som produksjonsleder. Våren 1956 fikk Herbert Waarum sin egen bedrift Herwa Plast AS i Grimstad. Denne nye bedriften ble pådriveren for den raskt voksende plastbåtindustrien på Sørlandet. I 1970 ble Herwa Plast solgt til Fjord plast AS.
Euodius av Antiokia

Euodius av Antiokia (eller Evodius; død ca år 69) er en helgen i kristendommen og en av de første identifiserbare kristne.
Det er ikke meget som er kjent om ham. Han var hedningekristen (altså ikke av jødisk byrd) og konverterte til kristendommen under innflytelse av en preken han hadde hørt av apostelen Peter. Antiokia var etter det som fremgår i Apostlenes gjerninger et av de første steder der kristendommen ble forkynt ikke bare blant jøder, men også blant hedninger (ikke-jøder). I denne rike og kosmopolittiske byen bodde det helleniserte jøder og hedninger, og her var det grobunn for monoteistiske strømninger. Her ble ordet «kristne» hovedsakelig benyttet om gresktalende konvertitter. Peter var biskop i Antiokia, helt til han reiste til Roma Euodius ble ifølge tradisjonen hans etterfølger. 
I året 69 ble Ignatius av Antiokia etterfølger av Euodius. Sannsynligvis døde Euodius av naturlige årsaker.
Han æres som hellig i både Vestkirken og i Østkirken.
Spill og Grill

Spill og Grill er en ungdoms- og musikkfestival som arrangeres på skolestadion i Halden sent i juni. Den startet opp i Askim i 2006, men ble flyttet til skolestadioen i Halden året 2007 og har blitt arrangert hvert år etter det. Festivalen har hatt headlinere som Rumble in Rhodos, Honningbarna, Dead by April og Keep of kalessin.
Rockehuset har stått for arrangeringen og gjennomføringen av Spill og Grill utenfor skolestadioen, men fra 2010 har også Ungdomshuset Domino vært en av arrangørene.
Gitarpælming var en av aktivitetene under Spill og Grill 2010. I 2010 og 11 har det også blitt arrangert skumparty etter konsertene i cirkusteltet på skolestadioen.
Haris Seferović

Landslagsspill

Han ble tatt ut til Fotball-VM 2014 i Brasil. Han ble tatt ut til Sveits' tropp til EM i Frankrike 2016, og til den sveitsiske troppen til VM i fotball 2018 i Russland.
Svæveru’

Svæveru’ er et studentmannskor ved Norges Handelshøyskole som ble stiftet 28. oktober 1950. Svæveru’ har fast tilholdssted på Jalmar Ladens Mausoleum på Norges Handelshøyskole i Bergen.

Koret skriver og fremfører egenproduserte kantater. Kantatene består av nye og gjerne humoristiske tekster på eksisterende melodier. Korets første verk, Hybelvertinnekantaten, ble skrevet i 1950 til ære for koristenes hybelvertinner. Siden den gang har koret opparbeidet et repertoar på flere hundre kantater, hvorav nærmere 30 er i bruk i dag. Det arrangeres jevnlig jubileumsforestillinger, revyer og andre tilstelninger i regi av koret. Siden 1950 har i overkant av 300 siviløkonomstudenter vært med i Svæveru’.
Koret er et kjent innslag i Bergen, blant annet undet 17. mai-prosesjonen og ved byens julebord og arrangementer. Koret også underholdt ministere og kongelige.
Koret består per oktober 2019 av 19 medlemmer.
Liten perikummåler

Utseende

En middelsstor (vingespenn 29 – 32 mm), slank, lysgrå måler. Den ligner sterkt på stor perikummåler, kjennes best fra denne på at den innerste av forvingens tre mørke tverrbånd er nokså rettlinjet med en markert knekk nær forkanten, ikke jevnt buet. Videre er den stort sett noe mindre, forvingens grunnfarge er litt lysere og tverrbåndene litt mørkere farget, slik at de virker mer markerte, og skråstreken i vingespissen er lysere på farge, brunlig, ikke svart. Forvingen er tilspisset, lysgrå med tre mørkgrå tverrbånd. Den innerste av disse er dobbelt, ganske rett med en markert knekk nær forkanten. De to ytterste er triple og jevnt buede. det ytterste tverrbåndet har to, mer eller mindre markerte, trekantede utskudd på yttersiden. I vingespissen er det en kort, litt diffus, brunlig skråstrek. Bakvingen er gråhvit. Larven er naken og brungul på farge.

Levevis

Larvene lever på planter i perikum-slekten (Hypericum spp.). Arten har to generasjoner hvert år, de voksne målerne kan påtreffes henholdsvis i mai – juni og i august – september.

Utbredelse

Arten er funnet over det meste av Europa, unntatt lengst i nord, og også i Nord-Afrika. Fra Norge er det bare kjent ett funn, fra Grimstad i Aust-Agder, 1980. Siden arten er så lik på stor perikummåler kan den muligens ha blitt oversett.
Athoomorphus

Utseende

En middelsstor (9,5 - 12,5 millimeter), avlang, blank, rødbrun smeller. Antennene er sagtakkede og middels lange. Pronotum er litt bredere enn langt, firkantet med skrått tilbaketrukne, spisse bakhjørner.

Utbredelse

Arten er utbredt i det sørlige Afrika.
Den store lovende skjønnhet

Den store lovende skjønnhet (tibetansk: བཀྲ་ཤིས་མཛེས་ལྡན་ཆེན་པོའི་རྒྱུད; THL: trashi dzenden chenpögyü; wylie: bkra shis mdzes ldan chen po'i rgyud; rekonstruert sanskrit: svasti-suvarṇa; devanagari: स्वस्तिसुवर्ण​​​​​) er en tantrisk tekst innenfor tibetansk buddhisme. Teksten er en av de 17 tantraer som utgjør den fjerde og siste seksjon av menngagdé. Menngagdé er den tredje og mest avanserte delen av dzogchen, som igjen er en av tre inndelinger av de indre tantraer i den tibetanske tekstsamlingen Nyingma Gyubum. Nyingma er den eldste av de fire retninger i tibetansk buddhisme.
Saint-Médard de Paris

Saint-Médard er en kirke i Paris, dedisert til den hellige Medardus av Noyon. Kirken ligger til Rue Mouffetard i 5. arrondissement.
Maharajganj (distrikt)

Demografi

Ved folketellingen i 2011 var det 2 665 292 innbyggere i distriktet, mot 2 173 878 i 2001. Den urbane befolkningen utgjør 5,06 % av befolkningen.
Barn i alderen 0 til 6 år utgjorde 15,09 % i 2011 mot 21,05 % i 2001. Antallet jenter i den alderen per tusen gutter er 958 i 2011.
Johs. A. Dale

Liv

Han var sønn av bonden Andreas Dale (1868–1961) og Cecilia Sakstad (1868–1938). I 1930 ble han gift med Anna Lisa Slotte, datter av den finske forfatteren Alexander Slotte.
Dale gikk ut av Voss private gymnas og ble cand. philol. fra Universitetet i Oslo i 1928. I løpet av studietiden hadde han studert fransk i Grenoble. Fra 1928 til 1929 arbeidet han som vikar ved Eidsvoll landsgymnas, før han ble ansatt som lektor ved Kristiansund offentlige høyere skole. Fra 1933 var han lektor ved Bergen katedralskole.
I 1943 ble Dale arrestert av Sikkerhetspolitiet og satt fengslet ved Ulven leir, Espeland fangeleir og Grini fangeleir, før han samme år ble sendt til konsentrasjonsleiren Sachsenhausen. Ved slutten av 2. verdenskrig ble han fraktet sammen med de norske fangene til Neuengamme og derfra gjennom Sverige til Norge. På grunn av sykdom han hadde pådratt seg i fangeleiren hadde han permisjon i ett år etter hjemkomsten.
I 1951 fikk han doktorgraden for avhandlingen Studiar i Arne Garborgs språk og stil. Fra 1954 var han professor i nordisk, særlig nynorsk litteratur og nynorsk målbruk ved Universitetet i Oslo. Han gikk av i 1968.
Dale virket som litterær medarbeider i Den 17de Mai fra 1928, og senere i Norsk Tidend. Fra 1946 skrev han for Bergens Arbeiderblad. Han utga flere lærebøker i nynorsk og litteraturhistorie, og oversatte en rekke fra fremmede språk, for eksempel det gammelfranske Rolandskvadet (1934). Han oversatte også skuespill for Det Norske Teatret, og holdt ofte foredrag i NRK. Ved siden av doktoravhandlingen om Arne Garborg utga han Garborg-studiar i 1969. Han utga også en kommentert utgave av Garbogs artikler og brev sammen med Rolv Thesen.

Utmerkelser

Dale var medlem av Det Norske Videnskaps-Akademi fra 1958.
Fekting under de britiske imperie- og samveldeleker 1958

Fekting under de britiske imperie- og samveldeleker 1958. Fekting var en av flere sporter under de britiske imperie- og samveldeleker (British Empire and Commonwealth Games) som ble arrangert i Cardiff i Wales i perioden 18. til 26. juli 1958. Det var de sjette lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1958-1966) het (British Empire and Commonwealth Games). I lekene i 1958 ble det konkurrert i sju øvelser, seks for menn og en for kvinner. Kårde, sabel og florett både individuelt og i lag for menn og en individuell konkurranse i florett for kvinner. England ble beste nasjon, de vant alle sju gullmedaljene.
Kenji Tochio

Japans herrelandslag

Kenji Tochio spilte 2 landskamper for Japans herrelandslag.
Ethel Thomson Larcombe

Tennis

Ethel Larcombe deltok i damsinglen i Wimbledon første gang i 1902 og siste gang i 1919. Hun deltok ikke i årene 1907-1911. I 1912 vant hun singleturnerningen, hun beseiret Blanche Hillyard i semifinalen i All Comers Round med 6-1, 6-0 og i finalen Charlotte Sterry med 6-3, 6-1. Ettersom regjerende mester fra året før, Dorothea Douglass Chambers ikke stilte opp å forsvarte sin tittel ble Ethel Larcombe erklært som vinnere av dameturneringen. I 1914 var hun på nytt i finalen i Challenge Round, hun tapte for Chambers som dermed vant sin siste av i alt sju singletitler i turneringen.

Badminton

Ethel Larcombe var også en fremgangsrik badmintonspillere. Også her var en av hennes fremste konkurrenter Dorothea Douglass Chambers. Larcombe var med sine fem singletitler i Yonex All England Open (1900, 1901, 1903, 1904 og 1906) mer fremgangsrik enn Chambers med sine to titler (double og mixeddouble). Ethel Larcombe vant i tillegg doubletittelen i mesterskapet i 1902, 1904, 1905 og 1906 samt mixeddouble i 1903 og 1906.
In the Silent Midnight Watches

«In the Silent Midnight Watches» er en amerikansk salme. Teksten ble skrevet av Arthur C. Coxe i 1842. En alternativ tekst ble skrevet av E. Gustav Johnson.
Melodien, «Midnight», ble skrevet av Andrew L. Skoog i 1894. En alternativ melodi, «Sinclair», ble komponert av George F. Root.

Norsk versjon

Den norske tiittelen er «I den tause midnattstime».
Primera División 1974–1975

Primera División 1974-75 var den 44. sesongen i spansk fotball siden ligaen ble innført. Sesongen ble innledet 7. september 1974 og avsluttet 25. mai 1975. Spanske Carlos fra Atlético Bilbao ble toppscorer med 19 ligamål. Real Madrid vant sin 16. ligatittel denne sesongen.

Vinnerlag

Spillere som fikk minst 8 ligakamper for Real Madrid:
Francisco Javier Aguilar, Amancio, Gregorio Benito, Paul Breitner, José Antonio Camacho, Vicente del Bosque, Ramón Moreno Grosso, José Luis López, Miguel Ángel González, José Macanás, Günter Netzer, Pirri, Roberto Martínez, Benito Rubiñan, Santillana, Juan Carlos Touriño, Manuel Velázquez
Trener: Miljan Miljanić
Dizzie Tunes (album)

Dizzie Tunes er et musikkalbum med Dizzie Tunes, utgitt i 1967 (Triola TRLP 3). Dette er humorgruppas debutalbum.
Serrognathus (Eurytrachelus) hyperion

Utseende

En middelsstor (hannen opptil 65 millimeter), slank, blankt svart hjortebille. Hannen har lange, kraftige, rette kjever med en kraftig, butt, kløvet tann ved roten. Hunnen er mye mindre enn hannen, med små kjever og lengdestripete dekkvinger.

Levevis

Larvene utvikler seg i morken ved av løvtrær.

Utbredelse

Arten er beskrevet fra Myanmar.
Tulpen aus Amsterdam

«Tulpen aus Amsterdam» er en tysk vals med melodi og tekst av Ralf Arnie (1924–2003).
Originalinnspillingen med Chris & Christian ble gjort i 1956.Belgiske Jean Walter mit dem Orchester Walter Müller spilte inn sangen samme år, på nederlandsk (Polydor 49880) og tysk (Polydor 50265) Nederlandske Mieke Telkamp gjorde en populær innspilling i 1959.
Engelsk tittel er «Tulips from Amsterdam». Den engelske teksten ble skrevet av Gene Martyn. Max Bygraves with Eric Rogers and his orchestra spilte den inn på singlen Decca 45-F.11004.

Norsk versjon

Otto Nielsen har skrevet en norsk tekst. På norsk bærer den tittelen «Tulipaner fra Amsterdam».

Listeplassering

Bygraves versjon kom på den britiske singlelisten 3. mai 1958 og lå der i 25 uker med nummer tre som høyeste plassering.
Eiksetra

Eiksetra er ei betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Eiksetra ligger i Lier kommune i Buskerud, ved sørsiden av Garsjø. Eiksetra er et populært utgangspunkt for turer i Drammensmarka.
Eiksetra ligger ca. 380 moh.
PDC Tangen

PDC Tangen as er et norsk boktrykkeri. Bedriften ble etablert i 1968 under navnet as Bryne Trykkeri i Aurskog-Høland kommune i Akershus, men skiftet navn til PDC, en forkortelse for printing data center, i 1978. Firmaet har i dag trykkeri i Aurskog og markedsavdeling i Oslo.  PDC Tangen har 105 ansatte og en årsomsetning på 186 millioner kroner.
PDC Tangen tilbyr tjenester innen tilrettelegging av informasjon på nett og papir. De er hovedleverandør av publiseringstjenester til de store norske forlagene, staten og en rekke kjente organisasjoner og bedrifter. De har eget servicekontor i Oslo sentrum og et moderne produksjonsanlegg på Aurskog. 
Firmaet dannet i 2007 – sammen med flere andre firmaer i bransjen – 07 Media AS. Det skiftet samtidig navn til 07 Aurskog.
Daddy Day Camp

Handling

Etter Daddy Day Care starter Charlie (Gooding jr.) Daddy Day Camp sammen med Phil Ryerson og Lance Warner. Problemene begynner imidlertid da Charlies far, oberst Buck Hinton, ankommer og begynner å ta kontrollen over hele campen.
Pininfarina

Prototyper

I tillegg til produksjonsmodeller er Pininfarina kjent for å bygge spesialmodeller, showbiler og prototyper for både bilfabrikker og samlere. Mange av prototypene ble aldri mer enn konseptbiler, mens andre ble til produksjonsmodeller, blant annet Ferrari 612 og Ferrari F50.
Pininfarinas spesialmodeller bygges vanligvis kun i ett eksemplar, på oppdrag fra samlere, og baseres på produksjonsmodeller fra Ferrari, Maserati eller andre luksusprodusenter. En av de mest kjente spesialmodellene er den Enzo Ferrari-baserte Ferrari P4/5, bygget i 2006.
Odontolabis cypri

Utseende

En stor (hannen 38-69 millimeter) og kraftig, matt svart hjortebille med gulbrune dekkvinger. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en kraftig, kløvet tann omtrent to tredjedeler ut, mindre hanner har ofte korte, kraftige kjever som er mer eller mindre sagtakkede. Hodet har ikke noe utskudd bak fasettøynene. Pronotum er innsnevret bakerst. Dekkvingene er blanke, smalt svarte ved roten. Hunnen er bredere, uten forstørrede kjever, hodet med et rundet utskudd under fasettøynene.

Levevis

Larvene utvikler seg i råtne trestammer.

Utbredelse

Arten er utbredt på det nordlige Borneo.
Tahiti Nui-ordenen

Tahiti Nui-ordenen (fransk: Ordre de Tahiti Nui) er en franskpolynesisk orden innstiftet 5. juni 1996 av Fransk Polynesias forsamling til belønning av fortjenstfull innsats for Fransk Polynesia. Ordenen har navn etter Tahiti, den største øya i Fransk Polynesia, som noen ganger kalles Tahiti Nui eller Store Tahiti. Fransk Polynesias president er ordenens stormester og står i spissen for ordensrådet.

Insignier

Ordenstegnet for Tahiti Nui-ordenen består av et rødemaljert malteserkors med kuler i spissene. Midtmedaljongen har Fransk Polynesias riksvåpen som motiv og er i oransje, blå og rød emalje. I de fire korsvinklene finnes nasjonalblomsten tahitigardenia i grønn og hvit emalje. Ordenstegnet er opphengt i båndet i et ledd utformet som en krans av tahitigardenia. På reversen står innskriften «ORDRE DE TAHITI NUI».
Ordensstjernen har åtte tagger og har ordenstegnet i midten.
Ordensbåndet er hvitt med brede røde kantstriper. Rødt og hvitt er fargene i Fransk Polynesias flagg.

Tildeling

Tahiti Nui-ordenen tildeles som belønning for fremragende innsats for Fransk Polynesia, enten det har skjedd i offentlig tjeneste eller i privat virksomhet. Ordenen kan tildeles innbyggere i Fransk Polynesia, så vel som utlendinger.
Det er satt begrensninger på antallet samtidige innehavere av ordenen. Det kan til en hver tid finnes ti innehavere av storkors, 40 kommandører, 100 offiserer og 300 riddere. Stormesteren er i kraft av sitt embete innehaver av storkors.
Murex

Spredning

Purpursneglen er en indopasifisk art, som demonstrert av Ponder & Vokes (1988). Arten fra det vestlige Atlanterhavet, som tidligere ble betraktet som murex, er i dag plassert i arten haustellum.

Miljø

De fleste murexarter lever i tidevannssoner, det området av kysten som er dekket av høyvann og avdekket ved fjære, blant steiner og koraller.

Beskrivelse av skallet

Denne arten omfatter mange prangende artsmedlemmer, deres utstrakte skall er meget skulpturelt med pigger eller bregneblader. Den indre overflaten av deres dekorerte skall er ofte i skinnende farger.

Menneskelig bruk

De kostbare og arbeidsintensive fargestoffet purpur (tyrisk purpur eller kongeblå) og jødiske tekhelet, en blåfarge som er nevnt 48 ganger i Den hebraiske Bibelen (for kristne Det gamle testamente), og som i den greske Septuaginta er oversatt som hyakinthinos (gresk: ὑακίνθινος, «blå»), var historisk framstilt av antikkens fønikere ved å benytte seg av slim fra kjertelen hypobranchial fra de to artene som vanligvis blir referert til som «murex», Murex brandaris og Murex trunculus, som er eldre navn for Haustellum brandaris og Hexaplex trunculus.
Dette fargestoffet ble benyttet for kongelige kåper, andre former for spesielle seremonier eller rituelle påkledninger, eller drakter som indikerte høy rang. Det er teoretisert at det var det samme fargestoffet som ble benyttet i tempelet i Jerusalem for klesdrakten til ypperstepresten; fargen benyttes fortsatt av jøder i dag i rituelle drakter (tzitzit) på drakten-med-de-fire-hjørner. En felles forskerenighet for den bibelske kilden for «blåfargen» har ennå ikke blitt fastslått.